கேள்வி: பாபு ராம் - ஆரம்பகால வாழ்க்கை குறித்து விரிவாக சொல்லுங்கள்.
பதில்: பாபு ராம் 1972 ஆம் ஆண்டு மே மாதம் 15 ஆம் தேதி சம்மு பிராந்தியத்தின் மெந்தர் மாவட்டத்தின் பூஞ்ச் மாவட்டம், இந்தியா மாவட்டத்திலுள்ள தாரணா கிராமத்தில் பிறந்தார். சிறு வயதிலிருந்தே ஆயுதப் படையில் சேர விரும்பினார்.
கேள்வி: பாபு ராம் - தீவிரவாத எதிர்ப்பு நடவடிக்கைகள் பற்றி தகவல் சொல்.
பதில்: சம்மு காசுமீர் காவல்துறை அதிகாரிகளும் பாதுகாப்புப் படையினரும் பந்தா-சௌக் வழியாகச் செல்லும் வாகனங்களைச் சோதனை செய்து கொண்டிருந்தனர். மூன்று பயங்கரவாதிகள் ஒரு இருசக்கர வாகனத்தில் வந்து நெடுஞ்சாலையில் நின்று கொண்டிருந்த ஒரு துணை இராணுவப் படை வீரரைத் தாக்கி, அவரது ஆயுதத்தை எடுத்துக்கொண்டு, காவல்துறை மற்றும் பாதுகாப்புப் படையினரை நோக்கி கண்மூடித்தனமாக துப்பாக்கிச் சூடு நடத்தினர். தாக்குதலுக்குப் பிறகு, பயங்கரவாதிகள் பந்தா-சௌக்கில் உள்ள தோபி மொகல்லாவுக்குள் (சலவை தொழிலாளர்கள் பகுதி ) நுழைந்தனர். உடனடியாக, அந்தப் பகுதி சுற்றி வளைக்கப்பட்டு தேடுதல் நடவடிக்கை தொடங்கப்பட்டது. பதுங்கியிருந்த பயங்கரவாதிகளுக்கு எதிராகத் தாக்குதலைத் தொடங்கிய முன்னேறிய குழுவில் பாபு ராம் இருந்தார். பின்னர் பயங்கரவாதிகள் கூட்டுத் தேடுதல் குழுவை நோக்கி துப்பாக்கிச் சூடு நடத்தினர். இது ஒரு மோதலைத் தூண்டியது. பயங்கரவாதிகளில் ஒரு கமாண்டர் உட்பட மூன்று லஷ்கர்-ஏ-தொய்பா பயங்கரவாதிகள் கொல்லப்பட்டனர். இருப்பினும், இந்த மோதலில் பாபு ராம் கொல்லப்பட்டார்.
கேள்வி: பாபு ராம் - அசோகச் சக்கர விருது பற்றி தகவல் சொல்.
பதில்: இந்தியாவின் 75 ஆவது சுதந்திர தினத்தன்று, அப்போதைய இந்தியக் குடியரசுத் தலைவர் ராம் நாத் கோவிந்த்,பாபு ராமின் அபரிதமான துணிச்சல், அர்ப்பணிப்பு மற்றும் கடமையுணர்ச்சியைப் பாராட்டி அசோகச் சக்கர விருது வழங்கினார். Tourism Breaking News J&K|language=en-US}} இந்த விருதை பாபுராமின் மரணத்திற்குப் பின் 2022 ஆம் ஆண்டு குடியரசு தினத்தன்று இந்தியக் குடியரசுத் தலைவர் அவரது குடும்பத்தினருக்கு வழங்கினார்.